**PRIJEDLOG**

Na temelju članka 14. Zakona o ublažavanju i uklanjanju posljedica prirodnih nepogoda („Narodne Novine“, broj 16/19), članka 22. Statuta Općine Sveti Đurđ („Službeni vjesnik Varaždinske županije“, broj 30/21, 18/23), i članka 43. Poslovnika Općinskog vijeća Općine Sveti Đurđ („Službeni vjesnik Varaždinske županije“ broj 30/21), Općinsko vijeće Općine Sveti Đurđ na svojoj \_\_\_\_ sjednici održanoj dana 30.6.2023. godine, donosi sljedeću

ODLUKU

o razrješenju i imenovanju članova Općinskog povjerenstva

za procjenu šteta od prirodnih nepogoda na području Općine Sveti Đurđ

Članak 1.

Dužnosti članova Općinskog povjerenstva za procjenu šteta od prirodnih nepogoda na području Općine Sveti Đurđ (u daljnjem tekstu: Općinsko povjerenstvo) razrješuju se sljedeći članovi imenovani Odlukom o imenovanju članova Općinskog povjerenstva za procjenu šteta od prirodnih nepogoda na području Općine Sveti Đurđ KLASA: 920-11/22-02/1, URBROJ: 2186-21-04-22-1 od 13. lipnja 2022. godine, koja je objavljena u „Službenom vjesniku Varaždinske županije“ broj 57/2022:

1. RENATO ŠOŠ iz Karlovca Ludbreškog, član

2. IVICA ŠPIKIĆ iz Ludbrega, član.

Članak 2.

U Općinsko povjerenstvo se umjesto članova iz članka 1. imenuju:

1. DANIJEL KOTIŠČAK iz Sesveta Ludbreških, za člana

2. HELENA VUK iz Sudovčine, za člana

Članak 3.

Status ostalih članova Općinskog povjerenstva imenovanih Odlukom o imenovanju članova Općinskog povjerenstva za procjenu šteta od prirodnih nepogoda na području Općine Sveti Đurđ KLASA: 920-11/22-02/1, URBROJ: 2186-21-04-22-1 od 13. lipnja 2022. godine, koja je objavljena u „Službenom vjesniku Varaždinske županije“ broj 57/2022, ostaje nepromijenjen.

Članak 4.

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE SVETI ĐURĐ

Predsjednik Općinskog vijeća

Općine Sveti Đurđ

Damir Grgec

KLASA:

URBROJ:

Sveti Đurđ, \_\_\_\_\_\_\_\_.godine

Predlagatelj: općinski načelnik Općine Sveti Đurđ (članak 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), i članak 40. Statuta Općine Sveti Đurđ („Službeni vjesnik Varaždinske županije“ broj 30/21, 18/23))

Pravni temelj: članak 14. Zakona o ublažavanju i uklanjanju posljedica prirodnih nepogoda („Narodne novine“ broj 16/19), i članak 22. Statuta Općine Sveti Đurđ („Službeni vjesnik Varaždinske županije“, broj 30/21, 18/23)

Obrazloženje:

Odredbom članka 14. stavka 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) propisano je da članove i broj članova općinskog odnosno gradskog povjerenstva imenuje gradsko odnosno općinsko vijeće na razdoblje od četiri godine i o njihovom imenovanju obavještava županijska povjerenstva.

Općinsko vijeće Općine Sveti Đurđ na svojoj 12. sjednici održanoj dana 13. lipnja 2022. godine donijelo je Odluku o imenovanju članova Općinskog povjerenstva za procjenu šteta od prirodnih nepogoda na području Općine Sveti Đurđ KLASA: 920-11/22-02/1, URBROJ: 2186-21-04-22-1, kojom su za članove Općinskog povjerenstva imenovani: Zlatko Gizdavec – za predsjednika, Davor Kraljić – za člana, Denis Štefanec – za člana, Renato Šoš – za člana, Ivica Špikić – za člana.

Novi prijedlog općinskog načelnika jest da se umjesto Renata Šoša za člana Općinskog povjerenstva imenuje Danijel Kotiščak, a umjesto Ivice Špikića da se za člana imenuje Helena Vuk.

Slijedom navedenog predlaže se usvajanje prijedloga općinskog načelnika.

Uz članak 1.

Propisuje se da se dužnosti članova Općinskog povjerenstva za procjenu šteta od prirodnih nepogoda na području Općine Sveti Đurđ imenovanih Odlukom o imenovanju članova Općinskog povjerenstva za procjenu šteta od prirodnih nepogoda na području Općine Sveti Đurđ KLASA: 920-11/22-02/1, URBROJ: 2186-21-04-22-1 od 13. lipnja 2022. godine, koja je objavljena u „Službenom vjesniku Varaždinske županije“ broj 57/2022, razrješuju: Renato Šoš iz Karlovca Ludbreškog (član) i Ivica Špikić iz Ludbrega (član).

Uz članak 2.

Propisuje se da se u Općinsko povjerenstvo umjesto Renata Šoša za člana imenuje Danijel Kotiščak iz Sesveta Ludbreških, a umjesto Ivice Špikića da se za člana imenuje Helena Vuk iz Sudovčine.

Uz članak 3.

Propisuje se da status ostalih članova Općinskog povjerenstva imenovanih Odlukom o imenovanju članova Općinskog povjerenstva KLASA: 920-11/22-02/1, URBROJ: 2186-21-04-22-1 od 13. lipnja 2022. godine, koja je objavljena u „Službenom vjesniku Varaždinske županije“ broj 57/2022, ostaje nepromijenjen.

Uz članak 4.

Propisuje se stupanje na snagu Odluke.